Na temelju mjera Hrvatskog zavoda za zapošljavanje Mladi za mlade – pomagači u nastavi i članka 107. Zakona o odgoju i obrazovanju u osnovnoj i srednjoj školi (Narodne novine broj 87/08, 86/09, 92/10, 105/10, 90/11, 16/12, 86/12, 94/13 i 152/14) ravnateljica Osnovne škole Siniše Glavaševića u Vukovaru objavljuje:

**NATJEČAJ**

**za zapošljavanje nezaposlenih osoba na području Grada Vukovara u javnom radu**

**„MLADI ZA MLADE – POMAGAČI U NASTAVI**

**Predmet poziva:** prijem u radni odnos na određeno vrijeme u trajanju do 10 mjeseci (provedba mjere Hrvatskog zavoda za zapošljavanje – Mladi za mlade – pomagači u nastavi) osobe do 29 godina

**Broj radnika:** jedan (1) m/ž

**Naziv radnog mjesta**: pomoćnik/ica u nastavi učenicima s teškoćama

**Mjesto rada**: Osnovna škola Siniše Glavaševića, Vukovar Dr. Ante Starčevića 5.

**Pored općih uvjeta propisanih zakonom kandidat mora ispunjavati uvjete određene programom zapošljavanja nezaposlenih osoba u Javnim radovima Mladi za mlade koje određuje Hrvatski zavod za zapošljavanje.**

**Razina obrazovanja:** nezaposlene osobe sa završenim srednjoškolskim obrazovanjem u četverogodišnjem trajanju ili sa završenim prvim stupnjem visokog obrazovanja

**Radno vrijeme:** rad u punom radnom vremenu

**Radno iskustvo:** radno iskustvo nije nužno

**Uz pisanu prijavu na Natječaj kandidati/kinje su dužni/e priložiti sljedeću dokumentaciju:**

1. Životopis
2. Dokaz o stečenoj stručnoj spremi u preslici
3. Dokaz o državljanstvu RH – preslika
4. Uvjerenje o nekažnjavanju, ne starije od 6 mjeseci - preslika
5. Uvjerenje / potvrda liječnika opće prakse o dobrome psiho-fizičkom stanju,
6. Potvrda Zavoda za zapošljavanje da je osoba nezaposlena
7. Elektronički zapis Hrvatskog zavoda za mirovinsko osiguranje
8. Uvjerenje o formalnoj naobrazbi za pomoćnike/ce u nastavi (ukoliko ga posjeduju)

U prijavi obavezno navesti adresu stanovanja, kontakt broj mobitela i elektronsku poštu (e-mail).

Kandidat koji ostvaruje pravo prednosti pri zapošljavanju dužan je u prijavi na natječaj pozvati se na to pravo i ima prednost u odnosu na ostale kandidate samo pod jednakim uvjetima.

Uz prijavu na natječaj dužan je priložiti sve dokaze o ispunjavanju traženih uvjeta kao i rješenje o priznatom statusu, odnosno potvrdu o priznatom statusu iz koje je vidljivo spomenuto pravo, te dokaz da je nezaposlen/a.

**Rok prijave** je osam (8) dana s danom objave natječaja.

Prijave na natječaj s dokazima o ispunjavanju uvjeta dostavljaju se na adresu škole: OSNOVNA ŠKOLA SINIŠE GLAVAŠEVIĆA , 32010 VUKOVAR , Dr. Ante Starčevića 5., s naznakom "NE OTVARAJ – NATJEČAJ ZA POMOĆNIKE U NASTAVI".

Nepravodobne i nepotpune prijave neće biti razmatrane.

O rezultatima natječaja svi kandidati će biti obaviješteni u zakonskom roku putem Web stranice Škole.

Natječajna dokumentacija može se podići u tajništvu Škole u roku od mjesec dana nakon završetka natječajnog postupka.

 RAVNATELJICA:

Slavica Mišić, prof.

\_\_\_\_\_\_\_\_\_\_\_\_\_\_\_\_\_